ইমরানের শাহাদতের খবর চট্টগ্রাম শহরে ছড়িয়ে পড়লে বিক্ষুব্ধ ছাত্র-জনতা আরও বেশি প্রতিবাদী হয়ে ওঠে। ইমরানের শাহাদতের প্রতিবাদে আবারও মিছিলের সিদ্ধান্ত হয় নগরীর ব্যস্ততম এলাকা আগ্রাবাদ দেওয়ানহাট থেকে আগ্রাবাদ বাদামতলী পর্যন্ত। সময় তখন সন্ধ্যা সাড়ে ৬টা। হাজার হাজার প্রতিবাদী ছাত্র, জনতা উপস্থিত হয় প্রতিবাদ মিছিলে। ঐ মিছিলে আবিদ বিন ইসলামও উপস্থিত হয়। এইচএসসি পরীক্ষার্থী হওয়াতে মিছিলে আসার বাধ্যবাধকতা না থাকলেও শহীদের রক্তের টানে ছুটে আসে মিছিলে।